
Merknader til innkalling:  AMU-representantene Ivar Hanssen og Kjell Arne Willumstad var innkalt til møtet for å ivareta de ansattes arbeidsmiljø ved det nye tannhelsebygget. Det ble tidlig i møtet avklart at dette ansvaret ivaretas av Troms Fylkeskommune.

tann-Prosjektet


I forbindelse med odontologi-studiet ved UiTø, skal det oppføres et bygg hvor tannlege- og tannpleier-studiet skal ha tilhold. I dette prosjektet har Arbeidstilsynet kommet med en merknad om at LMU ved UiTø og HiTø måtte se på prosjektet og uttale seg. Øyvind Løken har hatt saken til gjennomgang og laget et utkast til uttalelse på vegne av LMU. Urs Gutknecht fra Arktos Arkitektur AS og professor ved tannlegeutdanningen Arne Hensten var innkalt til møtet for å gi informasjon om prosjektet.

Det ble orientert om prosessen. Arbeidstilsynet ble tidlig kontaktet, og blant annet ble det også avklart at Troms Fylkeskommune skulle representere arbeidsgiversiden. Da byggemelding ble sendt, kom Arbeidstilsynet med sin merknad. Bruker-medvirkningen har vært veldig bra gjennom hele prosessen.

Gutknecht og Hensten gjennomgikk plantegningen for hver etasje og på spørsmål om detalj-planlegging ble det opplyst om at detaljene har vært diskutert inngående.

Konklusjon: Forprosjektet ble presentert for LMU og utvalget samtykker i at søknad om igangsettelse av nybygg for tannlege og tannpleieutdanningen kan behandles, med forutsetning om at følgende dokumentasjon sendes LMU:

· Eventuell dokumentasjon, romprogram, referat fra brukermøter eller lignende med føringer om tilgjengelighet og arbeidsmiljø for studentene

· Dokumentasjon på brukermedvirkningen så langt i prosessen

· Kontrollplan for prosjekteringen og eventuell dokumentasjon på at kontroll er foretatt

· Framtidige innkallelser til og referat fra bruker- og prosjekteringsmøter, med mulighet for deltakelse på møtene

· Sjekkliste for HMS-oppfølgingen av detaljprosjektet

